# Anime

### Z Wikipédie

Príklad anime štýlu
Príklad ecchi anime
DVD s anime

Anime je súhrnné označenie pre japonské animované filmy a seriály. Toto umenie sa vyvinulo z komiksov manga.

## [úprava] Charakteristika

Anime sa vyznačuje predovšetkých spôsobom kresby, ktorý je pre ľudí mimo Japonska pomerne zvláštny a netypický. Tento spôsob kresby je vlasne vyvinutý z mangy. Anime samotné je len sfilmovaná = animovaná verzia toho, čo bolo predtým iba mangou. Väčšina postáv v anime má veľké oči, malé ústa a vlasy úplne ľubovoľnej farby. V anime prakticky neplatia fyzikálne zákony, to znamená, že postavy dookážu robiť veci, ktoré inak nie sú možné.

## [úprava] História

Začiatky anime siahajú do doby tesne po vzniku veľkých amerických štúdii ako Walt Disney studios. Vyvíjalo sa však pomalšie, čo bolo dané hlavne japonským konzervativizmom a teda neochotou experimentovať s novým druhom umenia.

Hlavný rozmach nastal po druhej svetovej vojne a spája sa hlavne s menom továrneho robotníka Osamu Tezuka. V roku 1947 prišiel s kresleným románom Shintakarajima a v roku 1963 potom s medzinárodne presláveným animovaným seriálom Testuwan Atom, v zahraničí známym ako Astro Boy. V týchto dvoch dielach vyvynul nový štýl ako animácie, tak aj príbehu, oboje odlišné od západných štúdii (v animácii je to hlavne použitie veľkých hláv, očí a tvári vyjadrujúcich veľkú škálu emócii, v príbehu potom rozvoj postáv dovtedy známy len v hraných seriáloch - postavy starnú a pod.).

V sedemdestatych rokoch sa anime ďalej prudko rozvíja a vytvára si svoje jedinečné prvky. Jedným z nich je objavenie mecha (obrovských bojvých robotov) v seriáloch - najznámejší seriál je Mazinger Z. V tejto dobe sa tiež prehlbuje charakterizácia postáv (kladní hrdinovia so zápornými vlastnosťami). Najznámejším seriálom, ktorý spájal tieto dva prvky je Mobile Suit Gundam.

V osemdesiatych a deväťdesiatych rokoch vznikajú mnohé dodnes známe seriály, z ktorých niektoré vychádzajú dodnes. Známe sú Ramna_1/2 či Inu-Yasha. Rozvoj nových štýlov viedol k vzniku anime pre dospelých - hentai (kreslená pornografia). V tejto dobe vznikly aj dva filmy považované za miľníky žánru. V roku 1988 vyšiel apokaliptický film Akira o motocyklovom gangu v zničenom Tokyu a boji vlády proti hnutiam odporu. Masamune Shirow vydal v roku 1995 kultový film z kyberpunkového prostredia Ghost In The Shell, akčno-filozofický príbeh o prenasledovaní hackera menom Puppet Master, umelej inteligencii a otázke, kde v dobe rozvinutej techniky končí človek a začíne stroj.

V dnešnej dobe anime pokračuje v rozvoji, každodenne vychádzajú nové diely, seriály sa dostávajú na DVD, existuje dokonca Oskarom ocenený film Cesta do fantázie.

## [úprava] Žánre

Tak ako v klasickom hranom filme, aj v anime rozoznávame všetky možné zánre, či už je to komédia, akcia, romantika, thriller, detské žánre a podobne. Paradoxne, najznámejším anime na Slovensku je práve detské anime Pokémon.

Najbežnejšie témy v anime sú z týchto oblastí:

1. "Body horror" - strata kontroly nad telom alebo psychickými schopnosťami.
2. Budúcnosť a technológie - výdobytky vedy povstanú proti ľuďstvu, nukleárna vojna, koniec sveta.
3. Romantika a strata nevinnosti
4. "Gender Twists" - vzťahy a výmena rolí medzi pohlaviami, často sprevádzané telesnou transformáciou.
5. Cestovanie medzi svetmi - hrdina sa náhodou dostane na inú planétu, do inej dimenzie, alebo získa špeciálne schopnosti.
6. Zo života samuraja - historické boje (vymyslené alebo podľa skutočnosti), príbehy na pozadí historických udalostí.
7. Stredoveká fantasy - v západnom (európskom) štýle, udatní bojovníci a mocní čarodeji.

## [úprava] Pre koho je anime určené

Rovnako ako každý druh umenia, napríklad film, anime je určené úplne pre každého, vzhľadom na obrovské množstvo žánrov, ktorými disponuje.

## [úprava] Anime na Slovensku

Anime zatiaľ na Slovensku nie je veľmi rozšírené, pretože často sa stretáva s nepochopením ľudí, ktorí ho považujú za rozprávky pre mladšiu vekovú kategóriu. Rozširovaním anime na Slovensku sa zaoberá niekoľko občianskych združení, napríklad Manga.sk, AnimeDream.sk a Animecrew.

Wikimedia Commons ponúka multimediálny obsah k téme
Anime

Zdroj: "http://sk.wikipedia.org../../../a/n/i/Anime.html"

Kategórie: Kultúra v Japonsku | Anime

##### Views

- Stránka
- Diskusia
- Aktuálna verzia

##### Hľadaj

##### Iné jazyky

- Alemannisch
- العربية
- Asturianu
- Boarisch
- Български
- বাংলা
- Bosanski
- Català
- Česky
- Dansk
- Deutsch
- Ελληνικά
- English
- Esperanto
- Español
- Eesti
- Euskara
- Suomi
- Français
- Galego
- עברית
- Hrvatski
- Magyar
- Bahasa Indonesia
- Íslenska
- Italiano
- 日本語
- ქართული
- 한국어
- Latina
- Lietuvių
- Latviešu
- Bahasa Melayu
- Nederlands
- ‪Norsk (bokmål)‬
- Occitan
- Polski
- Português
- Română
- Русский
- Simple English
- Slovenščina
- Shqip
- Српски / Srpski
- Svenska
- ไทย
- Tagalog
- Türkçe
- Українська
- Tiếng Việt
- 中文